OpenLLM-France/wikimedia huggingface dataset:
# Carlos Gardel

Carlos Gardel zo unan eus kanerien veur an tango, ganet e Toloza, e Bro-C'hall d'an 11 a viz Kerzu 1890 (daoust ma en deus bet disklêriet e-unan e oa e Tacuarembó, en Uruguay, d'an 11 a viz Kerzu 1887), ha marvet d'ar 24 a viz Mezheven 1935 e-kichen Medellín en Kolombia en ur gwallzarvoud karr-nij.
Tabut zo da c'houzout pelec'h e oa ganet Carlos Gardel. Kaoz a vez eus daou lec'h :
* evit lod e oa bet ganet e Toloza diwar ur C'hallez, Marie Berthe Gardes, a oa aet da Arc'hantina da vevañ goude. Evit an dud-se e vije deuet Carlos Gardel da vezañ keodedour eus Uruguay evit ma ne vefe ket rediet da vont d'an arme c'hall.
* evit lod all e oa bet ganet e Tacuarembó, en Uruguay ha desavet e vefe bet gant ur C'hallez diwezhatoc'h, Berthe Gardes.
Carlos Gardel e-unan n'en deus biskoazh lavaret sklaer pelec'h e oa bet ganet : a-wechoù e lavare e oa bet ganet e Buenos Aires d'an oad a zaou vloaz hanter, gwechoù all e responte da gazetennerien eus Uruguay e oa bet ganet e Tacuarembó, ha pa oa bet o kanañ e Bro-C'hall en doa gwelet tud eus familh Berthe Gardes ha diskleriet en doa e oa e familh dezhañ.

## Un nebeud kanaouennoù gantañ
### E spagnoleg

* 1912 : Brisas de la tarde • Pobre mi madre querida
* 1917 : Mi noche triste • Flor de fango
* 1930 : Desdén
* 1931 : Tomo y obligo
* 1932 : Lejana tierra mía • Silencio
* 1933 : Amores de estudiante • Golondrina • Melodía de arrabal • Guitarra guitarra mía
* 1934 : Cuesta abajo • Mi Buenos Aires querido • Soledad • Volver
* 1935 : Por una cabeza • Sus ojos se cerraron • Volvió una noche • El día que me quieras

### E galleg

* Deja • Folie • Je te dirai • Madame c´est vous • Parlez-moi d´amour

## Skeudennoù

* E 1917
* Carlos Gardel en Abasto, Buenos Aires
* War ar straed
* En Abasto

## Liammoù diavaez

* Buhez Carlos Gardel
* Buhez Carlos Gardel
* Buhez Carlos Gardel
* (fr) Carlos Gardel El Zorzal Criollo

## Notennoù

* ↑ Carlos Gardel fils de Toulouse, Christiane Bricheteau, 2010, ISBN 978-2-9521606-1-2
* ↑ MARIA LELIA OLIVA SGHIRLA, madre de Carlos Gardel
* 1 2 Kanet ivez gant Eliades Ochoa.
a vo kavet e Wikimedia Commons.
# Carlos, Kont Molina

Carlos María Isidro Benito de Borbón y Borbón-Parma (Madrid, 29 a viz Meurzh 1788 – Trieste, 10 a viz Meurzh 1855), anavezet ivez evel Don Carlos, a oa infant Spagn, emditlet Dug Elizondo, ha goude Kont Molina. Eñ an hini e oa ar c'hentañ karlour da c'houlenn kurunenn Spagn, evel Carlos V. Un den deol meurbet e oa, ha krediñ a rae e gwir ar rouaned a-berzh Doue.

## E vuhez

Ganet e oa e Palacio Real Madrid. Eil mab ar roue Carlos IV hag e bried María Luisa de Parma (1751-1819) e oa. Breur e oa da Fernando VII. Evel e dad hag e vreur e voe prizoniad Napoleon Iañ e Valençay, pa oa breur Napoleon, Giuseppe Buonaparte, o ren e Spagn etre 1808 ha 1814. E 1814 e tistroas da Vadrid.

### 1788-1833

Anvet e voe da Priñs Asturiez e 1815, hag e chomas betek 1830, pa voe embannet ur Pragmatica Sanctio hag a dorre al lezenn salek, degaset da Spagn e 1705 gant Felipe V.
En Gwengolo 1816 e timezas d'e nizez, an infantez portugalat Maria Francisca de Portugal, merc'h da João VI, roue Portugal ha d'e bried Carlota Joaquina de Borbón, e c'hoar dezhañ. Mervel a reas e bried e 1834. Addimeziñ a reas ar priñs da Maria Teresa de Bragança, c'hoar henañ e bried kentañ, hag a oa intañvez.

## Kentañ brezel ar garlouriezh (1833-1840)

Brezel a voe etre harperien an div gostezenn. Kalet e voe e hanternoz ar vro. Un armead 13 000 den a oa dindan ar jeneral karlour Tomás de Zumalacárregui, ha trec'h e voe meur a wech. Arme Isabel II ne oa ket evit stourm hep skoazell a-ziavaez. E Madrid e voe staliet ur rejañs frankizour dindan ar rouanez Maria Cristina an Div Sikilia. Goude meur a vloavezh brezel e voe trec'het ar garlourien ha sinet feur-emglev Bergara, d'an 31 a viz Eost 1839. Kenderc'hel a reas Ramón Cabrera d'en em gannañ er Maestrazgo betek miz Mae 1840.

## Dimezioù ha bugale

Tri mab o doe Carlos hag e bried Maria Francisca de Portugal (1800-1834) :
* Carlos Luis de Borbón y Braganza (1818-1861), Kont Montemolín, a c'houlennas kurunenn Spagn evel e dad;
** dimezet e 1850 da Carolina de Borbón-Dos Sicilias.
* Juan de Borbón y Braganza (1822-1887), Kont Montizon, a c'houlennas kurunenn Spagn, hag ivez kurunenn Bro-C'hall;
** dimezet e 1847, d'an arc'hdugez aostrian Maria Beatrix von Österreich-Este, anavezet evel Beatrix Modena (1824-1906)
* Fernando de Borbón y Braganza (1824-1861), dizimez ha divugel.
Addimeziñ a reas Don Carlos d'un infantez portugalat all, Maria Teresa de Bragança (1793-1874), a oa c'hoar henañ Maria Francisca ha seizh vloaz koshoc'h egeti, nizez dezhañ ivez enta; intañvez e oa, ur mab dezhi eus he fried kentañ, hogen bugel ebet n'o doe ken.
a vo kavet e Wikimedia Commons.
# Carlos Casares Mouriño

Carlos Casares Mouriño (Xinzo de Limia, 24 a viz Eost 1941 - Vigo, 9 a viz Meurzh 2002) a oa ur skrivagner galizek. Studioù prederouriezh ha lennegezh a reas e skol-veur Santiago de Compostela. Kelenn a reas e Galiza ha goude-se e meur a skol-veur en Europa a-raok distreiñ d’e vro da vat hag ober e annez e Vigo, ma voe kelenner ha skrivagner. Levezonet e voe gant mennozhioù Ramón Piñeiro ha re tud an Editorial Galaxia. E 1971 e timezas gant ur Svedadez, Kristina Berg. Mont a reas e-barzh ar Real Academia Galega e 1977, ha dilennet e voe, en anv ar PSdeG-PSOE e parlamant Galiza e 1981. E 1996 e teuas da vezañ prezidant Kuzul ar Sevenadur Galizat (Consello da Cultura Galega). Kenlabouret en doa ivez gant ar gelaouenn c’halizek Grial, renet gantañ eus 1989 da 2002, ha gant ar pemdezieg spagnolek La Voz de Galicia. Skrivet en deus levrioù diwar-benn Vicente Risco, Otero Pedrayo, Ramón Piñeiro ha Manuel Curros Enríquez ha troet en deus e galizeg levrioù evel Le petit prince ("Ar Priñs Bihan", 1983) gant ar Gall Antoine de Saint-Exupéry, Tordyveln flyger i skymningen ("Ar c’hwiled a nij da serr-noz", 1989) gant ar Svedadez Maria Gripe pe The old man and the sea ("An den kozh hag ar mor", 1998) gant Ernest Hemingway.
Dezhañ e voe gouestlet Devezh al Lizhiri Galizek (Dia das Letras Galegas) e 2017.
# Eglosveryan

Eglosveryan (saozneg: St Buryan) zo anv ur gêriadenn e Kernev-Veur e rannbarzh Pennwydh ; Pluwveryan eo anv ar barrez keodedel, a zo bet kendeuzet gant ur barrez keodedel all, Pluw Bowl, d'ar 1añ a viz Genver 2021.
Dont ra anv al lec'h diwar Sant Buriana ag Iwerzhon.
Gevellet eo gant Kalann, e Bro-Gwened.

## Notennoù

* ↑ (en) 'Map'n'All'. Kavet : 18/03/2022.
* ↑ (en) 'The Cornwall (Reorganisation of Community Governance) No. 1 Order 2020'. Kavet : 18/03/2022.
# Eglwys Fach

Eglwys Fach ( iliz vihan, e brezhoneg) zo ur gêriadenn eus Kembre, e kontelezh Ceredigion. Eno e voe person (anglikan) ar barzh R. S. Thomas e-pad trizek vloaz (1954-1967).
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Eglon (roue)

Eglon ( en hebreeg : עֶגְלוֹן ‘Eḡlōn) a oa roue Moab hag a waske Israeliz, hervez Levr ar Varnerien (pennad 3), er Bibl. Un deiz e teuas Ehud da baeañ an truaj d'ar roue, evit pobl Israel, met lazhañ ar roue tev a reas.

## Liammoù diavaez

* Er Bibl brezhonek:
* Er Bibl saoznek: https://web.archive.org/web/20160424181009/http://www.mechon-mamre.org/p/pt/pt0703.htm.
# Egle

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Egle zo un anv eus mojennoù Hellaz kozh.
* Egle an Hesperidenn, mamm d'ar C'haritezed,
* Egle, merc'h da Asklepios,
* Egle, merc'h da Panopeia, dimezet da Theseüs,
* Egle, un Heliadenn.
E latin e vez skrivet alies Aegle.
# Eglwys

Eglwys zo ur ger kembraek, iliz e brezhoneg, hag a gaver e lec'hanvadurezh ar vro.

## Lec'hioù

* Eglwysbach
* Eglwys Fach
* Eglwys Ilan
* Eglwys Newydd
* Eglwys Wen

## Pennad kar

* Betws
* Capel
# Eglon

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Eglon a c'hall bezañ meur a dra :
* Eglon (roue), roue Moab
* Eglon (Kanaan), ul lec'h er Bibl
* Eglon (Washington), ul lec'h e stad Washington, er Stadoù Unanet
* Eglon (West Virginia), ul lec'h e stad West Virginia, er Stadoù Unanet
# Eglwys Gymyn

Eglwys Gymyn zo ur barrez hag ur gumuniezh e mervent Sir Gaerfyrddin, e Kembre. En em astenn a ra ar gumuniezh a-hed an aod war harzoù Sir Benfro.Enni emañ kêriadennoù Marros ha Rhos-goch.
E 2011 e oa 432 a dud o chom en Eglwys Gymyn ha 111 anezho a oa kembraegerien (26,7%).
# Eglwys Newydd

Eglwys Newydd (iliz nevez) zo anv daou lec'h e Kembre:
* Yr Eglwys Newydd, e-kichen Kerdiz
* Yr Eglwys Newydd ar y Cefn, e Sir Fynwy

## Pennadoù kar

* Eglwys
* Newydd
# Dante

Dante zo un anv-badez italianek, deiet diwar an anv Durante.

## Doareoù all

* Durando, Durantino.

## Gerdarzh

Dont a ra eus an anv latin Dans eus ar verb do, das, dedi, datum, dare (dare), ha talvezout a ra kement hag an hini a ro.

## Lid

Ur San Dante a vez enoret d'an 11 a viz C'hwevrer .

## Sant

* San Dante a oa ur sant kristen en Afrika, merzheriet e Kartada er IVvet kantved, gant Dativo, senedour roman, ha Saturniano beleg.

## Tud

* Dante Alighieri, barzh
* Dante Gabriel Rossetti, livour ha barzh saoz.
# Danske folkeæventyr

Danske folkeæventyr zo un dastumad kontadennoù danek gant Svend Grundtvig.

## Liamm diavaez

* Danske folkeæventyr
# Danta di Cadore

Danta di Cadore a zo ur gumun eus Italia, e proviñs Belluno, e rannvro Veneto.
# Danny Jacobs

Daniel Charles "Danny" Jacobs, Jr. bet ganet e Detroit (Michigan, Stadoù-Unanet Amerika) d'an 7 a viz Gouere 1968, zo un aktour hag ur fentigellour stadunanat.
# Dant

Un dant zo ur seurt askorn diavaez, gwenn a liv, e genoù an dud hag al loened, hag a dalvez da zantañ, da zrailhañ pe da chaokat ar boued.
* dant-korn
* dant-lagad
* kildant

## Dant-laezh

War-dro deizh vloaz e kouezh dent-laezh ar vugale.
# Dante Alighieri

Dante Alighieri a zo ganet e Firenze e 1265 en un tiegezh eus an noblañs izel ha marvet d'ar 14 Gwengolo 1321 e Ravenna.
Brudet eo e varzhoneg an Divina Commedia evel unan eus pennoberennoù lennegezh ar bed.

## E vuhez

E dud a oa a renk uhel e Firenze, a-du gant ar gostezenn gelf. E dad a oa Alighiero di Bellincione, a oa ur Gelf gwenn, met ne c'houzañvas ket dial ar Gibelined goude ma voent trec'h e Montaperti. E vamm a oa Bella degli Abati; Bella eo berranv Gabriella, talvout a ra ivez kement ha « kenedus ».
Pa oa 12 vloaz, e 1277, e voe graet marc'had da zimeziñ Dante gant Gemma, merc'h Messer Manetto Donati. Aozañ dimezioù ken abred a veze graet alies, lidoù bras a veze, hag aktaoù a veze savet dirak an noter.
Mervel a reas mamm Dante e 1278, hag eñ en e 13 vloaz. Alighiero a vevas neuze gant Lapa di Chiarissimo Cialuffi (n'eo ket sur e voent dimezet), ha daou vugel o doe. Ganto edo breur Dante, Francesco, hag e c'hoar Tana (Gaetana). 5 bloaz diwezhatoc'h, en 1282, e varvas e dad digantañ.
Gant Gemma en doe meur a vugel, Jacopo, Pietro hag Antonia, e vugale nemeto hervez al lezenn.

## E oberennoù

* La Commedia1472, e oberenn dalif, ha na vo anvet La Divina Commedia nemet adalek embannadur 1555 :
** An Inferno (1314)
** Ar Purgatorio (1316)
** Ar Paradiso (1321)
Skrivet en deus Dante ivez:
* arnodskridoù:
** De vulgari eloquentia (1303-1304 (diechu)
** De monarchia 1313-1318) (en oberenn e tiskleir bout a-du gant an impalaer, enep ar pab eta, ha berz a voe lakaet war al levr e Roma)
** Il Convivio (Ar banvez) 1304-1307)
* barzhonegoù lourennek
* Ar Vita nuova (1293-1295), skrid ma vesk barzhoniezh ha komz-plaen.

## Pennad kar

* Antonia Alighieri
* Beatrice Portinari

## Liammoù diavaez

* Arroudoù eus e skridoù, troet e brezhoneg, amañ:
# Dannes

Kumunioù Frañs :
| Anv | Dannes |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Boulogne-sur-Mer |
| Etrekumuniezh | Communauté d'agglomération du Boulonnais |
| Kanton | Samer |
| Kod INSEE | 62264 |
| Kod post | 62187 |
| Maer | Patrice Quételard |
| Amzer-gefridi | 2008-2014 |
| Gorread | 10,23 km² |
| Led | 50° 35' 24" Norzh |
| Hed | 01° 36' 53" Reter |
| Uhelder kreiz | 30 m |
| Uhelder bihanañ | 4 m |
| Uhelder brasañ | 160 m |
| Poblañs hep kontoù doubl | 1 305 (2007) |
| Stankter | 127 a./km² |
| Lec'hienn ar gumun | |
Dannes a zo ur gumun eus departamant Pas-de-Calais (Bro-C'hall).

## Notennoù ha daveoù

* ↑ Cassini hag EBSSA
# Dans le Lit, le Baiser

Ar pok er Gwele (Dans le Lit, le Baiser) zo un daolenn gant Henri de Toulouse-Lautrec en 1892.
Div c'hast zo o pokat an eil d'eben en ur gwele.

## Pennad kar

* Ar Pok (Toulouse-Lautrec), Henri de Toulouse-Lautrec (1892)
# Dantelez

Dantelez zo danvez graet gant neud, ha n'eo ket gwiadet, neud seiz pe lin, peurvuiañ. Dantelezerien ha dantelezerezed eo an dud a ra dantelez.

## Dilhad

A bep seurt dilhad a vez graet gant dantelez. Gouelioù ha mantilhennoù, da lakaat war ar penn, hivizoù-noz d'ar merc'hed alies, met ivez manegoù pe berrloeroù zoken.

## Binvioù

Pa nelabourer ket gant an nadoz e c'haller ober gant gwerzhidoù.

## Tourioù

Er c'hanaouennoù kozh e vez kaoz a-wechoù eus tourioù dantelezet Breizh-Izel.

## Dantelez brudet

E meur a vro e kaver dantelez brudet: Brugge, Mechelen, ...

### E Breizh

Brudet eo bet dantelez ar Vro-Vigoudenn. Ur mare zo bet, ha betek deroù ar bloavezhioù 1980, e weled e Breizh maouezed gant koefoù bigoudenn o werzhañ dantelez e korn ar ruioù, e Roazhon, Sant-Brieg, Brest, ha Kemper evel-just. Darn anezho a nac'he komz brezhoneg ouzh ar re yaouank.

## Skeudennoù

* Dantelezerez o labourat e Rauma, e Finland
* Dantelezerez e Ceará, e Brazil.
* Maneg dantelez
* Berrloer e dantelezh du
* Dantelez eus Csetnek, Hungaria
* Dantelez
* Gouel eus Dastumad Roueed Belgia, graet evit ar rouanez Maria Hendrikka war-dro 1878.
* Ur chaloni o tougen dantelez e Flandrez, en XIXvet kantved.
* Dantelez ouzh un hiviz-noz
* Korfenn dantelez
* Plac'h gwisket e dantelez
# Danuta

Danuta zo un anv-badez polonek roet d'ar merc'hed.

## Yezhoù all

* Danutė, e lituaneg.

## Tud

* Danuta Anna (1358-1424), dugez Varsovia.

### XXvet kantved

* Danuta Szaflarska (ganet e 1915), aktourez
* Danuta Czech (1922–2004), istorourez
* Danuta Wałęsa (ganet e 1949), pried ar prezidant Lech Wałęsa
* Danuta Stenka, ganet e 1961, aktourez,
* Danuta Lato (ganet e 1965), kanerez er bloavezhioù 1980-1990

## Pennadoù kar

* Dana
* Daniela
# Dante Gabriel Rossetti

Dante Gabriel Rossetti (12 a viz Mae 1828 e Londrez – 18 a viz Ebrel 1882 e Birchington-on-Sea, ganet Gabriel Charles Dante Rossetti) a oa ul livour rakrafaelour, ur barzh hag ur skrivagner breizhveuriat, ha breur d'ar varzhez Christina Rossetti. Levezoniñ a reas arzourien luskad an arouezouriezh, ha levezonet e oa e vuhez gant e zarempredoù ouzh Elizabeth Siddal, Fanny Cornforth, ha Jane Morris.

## E vuhez

Mab d'ur barzh italian divroet da Londrez e oa Rossetti. Pa oa yaouank e tiskouezas e oa dedennet gant lennegezh hag arz ar Grennamzer en Italia. Fellout a rae dezhañ dont da vezañ barzh evel lod brasañ tud e familh, met a-benn ar fin e teskas livañ gant Ford Madox Brown. Darempredoù mat o doe a-hed buhez Rossetti.
Goude bezañ kejet gant William Holman Hunt e kroujont ar Vreuriezh rakrafaelour asambles gant arzourien all, e 1848.
Ouzhpenn livañ e troas hag e lakaas embann barzhonegoù gant Dante ha gant skrivagnerien italian all eus ar Grennamzer.
E sell war ar romantelezh hag ar bed dre vras a lakaas anezhañ da bellaat diouzh ar rakrafaelourien. Goude-se e voe diskaret abalamour d'un nebeud darvoudoù : e 1862 e varvas e wreg, Elizabeth Siddal hec'h anv, peogwir he doa bet re a laudanom, goue ma vije bet ganet ur bugel hag a varvas kerkent ha ganet. Dre ma ne zeue ket a-benn Rossetti da lakaat embann e varzhonegoù e touaras anezho e bez e wreg, e bered Highgate. Er memes koulz e savas e daolennoù bravañ, evel Beata Beatrix, ma tiskouez e wreg diwar batrom un dudenn avet gant Dante. Er memes koulz ivez e stagas gant an dourlivañ, hag e savas kalz poltredoù, evel hini ar c'hast Fanny Cornforth hag a blije kalz dezhañ, pe Jane Morris, gwreg William Morris, hag un darempred a voe etrezo.
E 1871 e tivizas lakaat embann e varzhonegoù goude dizouarañ anezho, ha reuz a savas kerkent, dre ma oa orgederezh ha likentez enno. Tamm-ha-tamm e tilezas al livañ merc'hed, hag en e daolennoù diwezhañ e stagas gant mojennoù Arzhur hag oberenn Dante. Diaes e voe dibenn e vuhez : ne oa ket mui dedennet gant al livañ hag ar skrivañ, ha kabac'h e teuas da vezañ. Mont a reas da chom e-unan e Birchington-on-Sea. Soñjal a rae dezhañ e oa heskinet. E-unan e varvas e 1882.

## Oberennoù

* Emboltred , 1847
* Bugaleaj ar Werc'hez Vari , 1848-1849
* Ecce Ancilla Domini!, 1849-1850
* The Wedding of St. George and the Princess Sabra, 1857
* Dantis Amor, 1859-1860
* Damsel of the sanct grael, 1874
* Beata Beatrix , 1864-1870
* The Beloved (The Bride), 1865
* Monna Vanna, 1866
* The Bower Meadow, 1872 ( Alexa Wilding en dorn dehoù, ha Marie Spartali Stillman en dorn kleiz)
* The Day Dream, 1872-1878
* Astarte Syriaca, 1877
* Proserpina (poltred Jane Morris).
* Marie Spartali Stillman (1844-1927)
* Maria Zambaco. Keniterv e oa da Marie Spartali Stillman.
a vo kavet e Wikimedia Commons.

## Levrlennadur

* (fr) Jacques de Langlade, Dante Gabriel Rossetti, Fayard/Mazarine, 1985 (ISBN 978-2-86374-206-8)
* (en) Alicia Craig Faxon, Dante Gabriel Rossetti, Abbeville Press, 1989 (ISBN 978-0-89659-928-4)

## Liamm diavaez

* (en) Dante Gabriel Rossetti war lec'hienn Rossetti Archive
# Dante Pasqua

Dante Pasqua a zo bet ganet d'ar 15 a viz Genver 1898 e Bologna (Italia) ha marvet d’an 23 a viz Meurzh 1974 e Genova (Italia).
Mestrc'hoarier ha skrivagnour echedoù italian.

## Oberennoù skrivet

* Vincenzo Nestler: il più grande scacchista siciliano dell'era contemporanea, Circolo scacchistico Vincenzo Nestler, Agrigento, 1992 ;
* Cronistoria dei campionati italiani di scacchi per corrispondenza (3 levrenn), ASIGC, Quaderni Tecnici ;
* Gli scacchi nella didattica elementare ;
* La vita rocambolesca di un maestro di scacchi.
# Danubio Fútbol Club

Danubio Fútbol Club (pell anavezetoc'h evel Danubio) zo ur c'hleub mell-droad uruguayat bet krouet d'ar 1añ a viz Meurzh 1932 e Curva de Maroñas (unan eus karterioù Montevideo (Uruguay)) gant daou vreur a orin bulgar, Juan ha Miguel Lazaroff.
Meur a lesanv a zo bet roet d'ar c'hleub a-hed e istor : El Danu, La franja, Los de la curva.
C'hoari a ra e grogadoù en Estadio Jardines del Hipódromo e Jardines del Hipódromo (unan eus karterioù Montevideo).
Un nebeud titloù a zo bet dastumet gant Danubio abaoe e grouidigezh :
* 1942 : kampion Divisional Extra de Fútbol de Uruguay,
* 1943 : kampion Divisional Intermedia de Fútbol de Uruguay,
* 1947, 1960 ha 1970 : kampion Segunda División Profesional de Uruguay,
* 1983 : kampion Liguilla Pre-Libertadores de América,
* 1988, 2004, 2007 ha 2014 : kampion Primera División de Uruguay.

## C'hoarierien vrudet

* 1994-95 ha 2010-11 : Álvaro Recoba,
* 1995-96 : Marcelo Zalayeta,
* 2006-07 : Edinson Cavani.
# Danvez-pried

An danvez-pried a larer eus paotr pe plac'h a zo da zimeziñ, hag a vo priedoù. Evit se ez eus bet graet ur goulenn-dimeziñ gant an danvez-ozhac'h.

## Skeudennoù

* William Adolphe Bouguereau
* Dimeziñ torret, Mirdi Azerbaidjan.
# Danuta Lato

Danuta Lato zo ur ganerez polonat, bet brudet un tamm da goulz ar c'hiz disco er bloavezhioù 1980.

## He fladennoù

* Touch My Heart (1987)
* Whenever You Go (1987)

## Liammoù diavaez

* Touch My Heart
# Dasycercus

Dasycercus :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Usurzhad : | Marsupialia |
| Urzhad : | Dasyuromorphia |
| Kerentiad : | Dasyuridae |
| Genad : | Dasycercus |
| D'ar vevoniezh e tenn ar pennad-mañ. ||
Dasycercus a zo ur genad e rummatadur ar bronneged, ennañ loened godellek hag a vev en Aostralia.

## Spesadoù

* mulgara lost toupek, Dasycercus blythi
* mulgara lost kribennek, Dasycercus cristicauda
* kowari, Dasycercus byrnei pe Dasyuroides byrnei (lakaet a-wechoù er genad Dasyuroides)
# Dasypus

Dasypus :
| Dasypus novemcinctus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Usurzhad : | Xenarthra |
| Urzhad : | Cingulata |
| Kerentiad : | Dasypodidae |
| Genad : | Dasypus |
| D'ar vevoniezh e tenn ar pennad-mañ. ||
Dasypus a zo ur genad e rummatadur ar bronneg.

## Spesadoù

* tatou nav roudenn (Dasypus novemcinctus)
* tatou seizh roudenn (Dasypus septemcinctus)
* tatou min hir ar su (Dasypus hybridus)
* tatou min hir an norzh (Dasypus sabanicola)
* tatou Kappler (Dasypus kappleri)
* tatou min hir blevek (Dasypus pilosus)
* tatou Yepes (Dasypus yepesi)
* (Dasypus bellus), aet da get
# Dasyurus

Dasyurus :
| Dasyurus geoffroii ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Usurzhad : | Marsupialia |
| Urzhad : | Dasyuromorphia |
| Kerentiad : | Dasyuridae |
| Genad : | Dasyurus |
| D'ar vevoniezh e tenn ar pennad-mañ. ||
Dasyurus a zo ur genad e rummatadur ar bronneged, ennañ loened godellek hag a vev en Aostralia ha Ginea-Nevez. E holl spesadoù zo en arvar bras pe vrasoc'h da vont da get. Graet e vez "kizhier godellek" anezho met n'int ket kar tamm ebet d'ar c'hizhier.

## Spesadoù

* kazh godellek Ginea Nevez, Dasyurus albopunctatus
* kazh godellek Geoffroy, pe kazh godellek ar c'hornaoueg, Dasyurus geoffroii
* kazh godellek korr, Dasyurus hallucatus
* kazh godellek lost brizh, Dasyurus maculatus
* kazh godellek rousruz, Dasyurus spartacus
* kazh godellek ar reter, Dasyurus viverrinus